# CRTAJMO KAO ABORIDŽINI

**Upute**

Pažljivo čitajte tekst. Na pitanja odgovorite u bilježnicu. Pratite upute za proučavanje slika.

**Aboridžini** su prastanovnici Australije. Ime toga naroda potječe od latinskoga izraza ***ab origine***, što znači od početka. Oni su, naime, Australiju nastanjivali prije mnogo vremena. Znanstvenici su pronašli kameno oruđe i crteže na stijenama stare najmanje 45 000 godina. Lovili su i skupljali biljke krećući se unutar granica koje su prihvaćala sva plemena. Koplje i bumerang bili su njihovo glavno oružje. Aboridžini su posebno poštovali zemlju, te su ju i obožavali, a vjerovali su da su ju oblikovali duhovi njihovih predaka u vrijeme koje su nazivali Vrijeme snova. Obrede su održavali na mjestima koja su smatrali svetim, vjerujući da ih posjećuju duhovi predaka. Plesali su i pjevali pjesme o Vremenu snova.

Europljani su počeli naseljavati Australiju prije otprilike 200 godina. Ubrzo je došlo i do prvih sukoba s Aboridžinima. Aboridžinima je smetalo što im doseljenici oduzimaju zemlju, a posebno sveta mjesta. Doseljenici su uništavali lovišta Aboridžina i ubijali ih bez milosti. Naoružani bumeranzima i kopljima Aboridžini se nisu mogli suprotstaviti puškama Europljana. Osim toga, Aboridžini su obolijevali od bolesti koje su im prenijeli doseljenici, a na koje nisu bili otporni.

Broj Aboridžina znatno se smanjio otkako je počelo naseljavanje Europljana, a većina ih danas više ne živi u skladu sa svojom drevnom tradicijom. Sveta mjesta više ne postoje, a aboridžinski su jezici uglavnom nestali. Prije dolaska Europljana, Aboridžini su govorili više od 300 jezika. Danas ih je mnogo manje.

**Odgovori na pitanja**

Tko su Aboridžini? Opiši njihov način života? Koje je tradicionalno oružje Aboridžina? Što im se dogodilo prilikom susreta s Europljanima?

Pogledaj ovih nekoliko primjera umjetnosti Aboridžina:



 

**ZADATAK!**

Pomoću kreda i voštanih bojica napravite neke primjere umjetnosti aboridžina. U svojim slikama imajte motive koje reprezentiraju ljude, životinje ili objekte.